...ામાં ટ્રૅન્ડ પણ થયું હતું.



લંડનની પેક્સ ટેકમ કન્સલ્ટન્સી ફર્મના એક્ઝિક્યુટિવ ડિરેક્ટર ગેસુ અન્તોનિયો બાએઝ કહે છે કે અમેરિકાએ વૈશ્વિક ભૂમિકા છોડી તે ખાલી જગ્યા ભરી દેવા માટેનો પ્રયાસ હતો. ડોનાલ્ડ ટ્રમ્પ 2016માં પ્રમુખ બન્યા પછી 'અમેરિકા ફર્સ્ટ'નો નારો બુલંદ કરી રહ્યા છે તેના કારણે આવી સ્થિતિ ઊભી થઈ છે.

વૉશિંગ્ટનનું વલણ પણ બહુ સાનુકૂળ નહોતું. ચીન સામે નિવેદનો કરવા ઉપરાંત ટ્રમ્પે જર્મન સત્તાધીશોને પણ નારાજ કર્યા હતા, કેમ કે તેમણે Covid-19ની રસી શોધનાર જર્મન કંપની પાસેથી એક્સક્લુસિવ રાઇટ્સ ખરીદી... બાકીનો લેખ લખો:
ં તેનાથી ચીનના અધિકારીઓ બહુ અકળાયા હતા અને ચીનના અધિકારીઓએ તેને રંગભેદી ગણાવ્યું હતું.

"આવાં નિવેદનો મૂર્ખામીભર્યાં અને નિંદાજનક છે અને તેનો ટોન રંગભેદી છે," એમ બ્રાઝિલ ખાતેની ચીનની ઍમ્બૅસીએ સામું ટ્વીટ કર્યું હતું.

ચીન બ્રાઝિલનું સૌથી મોટું વેપારી પાર્ટનર છે. બ્રાઝિલના 80% ટકા સોયાની ખરીદી ચીન કરે છે. બ્રાઝિલ ચીન પાસેથી વૅન્ટિલેટર્સ અને આરોગ્ય સામગ્રી મેળવવા માટે મથામણ કરી રહ્યું હતું, પણ ત્યાં જ વૅઇનટ્રૉબે આવી ટીકા કરીને બાજી બગાડી.

તંગ સંબંધો વધારે વણસ્યા 

નવેમ્બર 2019માં ચીનના રાષ્ટ્રપતિ (ડાબે) સાથે બ્રાઝિલના રાષ્ટ્રપ્રમુખ

"આ કિસ્સો દર્શાવે છે કે અત્યારે સૌથી વધુ જરૂર ડિપ્લોમસીની છે," એમ ગેસુ કહે છે.

"દેશોએ સ્થિતિનું મૂલ્યાંકન કરીને અને યોગ્ય રીતે સંવાદ સાધીને ભય દૂર કરવાની જરૂર છે."

તેના બદલે અગાઉથી જ તંગ સંબંધો હોય તેમાં બળતામાં પેટ્રોલ રેડાઈ રહ્યું છે. દાખલા તરીકે કૉલંબિયા અને વેનેઝુએલા.

વેનેઝુએલામાં પ્રમુખ નિકોલાસ મદુરોની સરકાર છે તેને કૉલંબિયા માન્યતા આપતું નથી અને વેનેઝુએલામાથી મોટી સંખ્યામાં વસાહતીઓ સરહદ પાર કરે છે તેના કારણે વિખવાદ લાંબા સમયથી ચાલે છે.  

કોલંબિયાને ઓફર કરેલા બે મશિન સાથે વેનેઝુએલાના રાષ્ટ્રપતિ

પહેલી એપ્રિલે મદુરોએ કૉલંબિયાના પ્રમુખ ઇવાન ડ્યૂકુને Covid-19 બીમારીના ટેસ્ટ કરવા માટેનાં બે મશીનો આપવા માટે ઑફર કરી તેનાથી ઝઘડો વધ્યો હતો.

આગલા દિવસોમાં એવા અહેવાલો આવ્યા હતા કે કૉલંબિયામાં એક માત્ર નિદાનનું મશીન છે તે પણ બગડી ગયું છે.

ઑફર થઈ પણ તેનો કોઈ જવાબ ડ્યૂકુ તરફથી ના અપાયો, તેનાથી વેનેઝુએલા ઉપપ્રમુખ ડેલ્સી રોડ્રિગ્ઝ અને બીજા નેતાઓ નારાજ થયા હતા.

"પ્રમુખ મદુરોએ ભેટમાં આપેલાં બે મશીન ઇવાન ડ્યૂકુની સરકારે નકારી કાઢ્યાં છે. કૉલંબિયાના લોકોના સ્વાસ્થ્ય કે જીવનની ડ્યૂકુને કશી પરવા નથી તેનો આ વધુ એક નમૂનો છે," તેવું ટ્વીટ ડેલ્સીએ કર્યું હતું.

7 એપ્રિલે રેડિયો પર આપેલા એક ઇન્ટરવ્યૂમાં પ્રમુખ ડ્યૂકુએ કહ્યું કે આ મશીનો "કૉલંબિયામાં જે પદાર્થો સાથે, જે રીતે ટેસ્ટ થાય છે તેની સાથે બંધબેસતાં નથી."

મધ્ય પૂર્વમાં કતાર અને ઇજિપ્ત વચ્ચે કતારમાં રહેતા ઇજિપ્તના નાગરિકોનું શું તેના વિશે વિખવાદ થયો હતો.

અખાતના દેશોમાં સૌથી વધુ Covid-19 કેસો કતારમાં થયા છે. કતારના સત્તાધીશોએ અલ જઝીરાને જણાવ્યું કે તેઓ માઇગ્રન્ટ કામદારોને ચાર્ટર પ્લેન કરીને મોકલવા તૈયાર હતા, પણ ઇજિપ્તના અધિકારીઓએ તેમને...